|  |  |
| --- | --- |
|  | **17.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2015. október 29. napján tartandó **rendes nyilvános** ülésére |
|  |
| Előterjesztő megnevezése:  | Markót Imre |
| Iktatószám:  | 2-222/2015-F-1 |
| Tárgy:  | **TM. GF. Törökszentmiklósi Gazdaságfejlesztő Kft. ügyvezetői állás betöltésére irányuló pályázat kiírásáról** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Melléklet:  | 1 db **határozat tervezet** |
| Készítette: | Dr. Majtényi Erzsébet jegyző |
| Véleményezésre megküldve:  | a Képviselő-testület **Pénzügyi és Városfejlesztési** Bizottságarészére |
| Törvényességi véleményezésre bemutatva: | 2015. október 21.  |

**Tisztelt Képviselő-testület!**

A gazdasági társaság kizárólagos tulajdonosa Törökszentmiklós Városi Önkormányzat, így e cégek tekintetében a taggyűlés jogkörét a Képviselő-testület gyakorolja.

A Képviselő-testület a 209/2015. (VII.30.) Kt. számú határozatában döntött arról, hogy a TM. GF. Törökszentmiklósi Gazdaságfejlesztő Kft. ügyvezető tisztségének betöltésére kiírt pályázatot eredménytelenné nyilvánítja és az ügyvezetői feladatok ellátásával határozott időre, 2015. augusztus 01-től a későbbi időpontban pályázat útján kiválasztott ügyvezető kinevezéséig, de legkésőbb 2015. december 31-ig Marsi Pétert (5200 Törökszentmiklós, Batthyány u. 186. szám alatti lakost, an: Dávid Julianna) bízza meg.

Annak érdekében, hogy a cég ügyvezetése 2016. január 1. napjától is biztosított legyen szükségesnek ítélem meg az ügyvezetői állás betöltésére irányuló pályázat kiírását.

Tisztelt Képviselő-testület!

Fentiek alapján kérem az előterjesztés megvitatását, valamint a határozat-tervezet elfogadását.

Törökszentmiklós, 2015. október 20.

**Markót Imre**

**polgármester**

**\_\_\_\_ /2015. ( \_\_\_ ) K. t.**

**H a t á r o z a t :**

**TM. GF. Törökszentmiklósi Gazdaságfejlesztő Kft. ügyvezetői pályázatok elbírálásáról és ügyvezetői megbízásról**

A Törökszentmiklós Városi Önkormányzat Képviselő-testülete – mint tulajdonosi jogok gyakorlója – a TM. GF. Törökszentmiklósi GazdaságfejlesztőKft. tekintetében a következő döntést hozza.

1. A Képviselő-testület a TM. GF. Törökszentmiklósi Gazdaságfejlesztő Kft. ügyvezetői tisztség betöltésére pályázatot ír ki az 1. számú melléklet szerint.

Felelős: Dr. Majtényi Erzsébet jegyző

Határidő: 2015. október 30.

Erről értesülnek:

1. Markót Imre polgármester
2. Dr. Majtényi Erzsébet jegyző
3. Közpénzügyi Osztály
4. Városfejlesztési Osztály
5. Irattár
6. **számú melléklet a 2015. ( ) K. t. számú határozathoz**

**Törökszentmiklós Városi Önkormányzat Képviselő-testülete pályázatot hirdet a**

**a TM. GF. Törökszentmiklósi Gazdaságfejlesztő Kft. ügyvezetői állására**

**Pályázatot hirdető munkáltató:** Törökszentmiklós Városi Önkormányzat Képviselő-testülete

5200 Törökszentmiklós, Kossuth L. u. 135

**Munkáltatói jogkör gyakorlója**: Törökszentmiklós Városi Önkormányzat Képviselő-testülete, az egyéb munkáltatói jogokat a város polgármester gyakorolja.

**Meghirdetett munkahely és beosztás:** Törökszentmiklósi Gazdaságfejlesztő Kft. ügyvezető

5200 Törökszentmiklós, Kossuth L. u. 135.

**A pályázó feladata:** A városi fejlesztések során felmerülő pályázatírás során teljes, minden részletre kitérő információszerzés, az eljárás szabályos, precíz ismerete és pályázat változásainak figyelése, pályázati forrásból önkormányzati tulajdonú gazdasági társaságok fejlesztése, tevékenységi körének bővítése, beruházási lehetőségek feltárása, helyi gazdaságfejlesztés. Munkahelyteremtés önkormányzati tulajdonú termelőüzemek esetleges létrehozásával, lehetőségek feltárása, megvalósításának kidolgozása, végigkísérése.

**A Kft. által ellátott feladatok**: Az Európai Uniós pályázatok megvalósítása során a szolgáltatások biztosítása, első sorban: projektmenedzsment tevékenység, önkormányzati gazdaságfejlesztés.

**Képesítési és egyéb feltételek:**

* büntetlen előélet,
* felsőfokú műszaki, jogi szakirányú vagy gazdasági végzettség.

**A pályázat elbírálásánál előnyt jelent:**

* Helyismeret
* Pályázatírói, projektmenedzseri gyakorlat
* idegennyelvtudás
* városüzemeltetési vagy műszaki vagy agrár feladatokat ellátó intézménynél, gazdasági társaságnál szerzett gyakorlat

**A pályázathoz mellékelni kell:**

* önéletrajz
* iskolai végzettséget igazoló okirat másolata
* szakmai tapasztalat igazolása
* 3 hónapnál nem régebbi erkölcsi bizonyítvány/igazolás az erkölcsi bizonyítvány igénylésről
* vezetői, szakmai program
* nyilatkozat, melyben a pályázó hozzájárul, hogy a pályázat elbírálásában részt vevők a pályázatba betekinthetnek
* a pályázó nyilatkozata a Ptk 3:115 §-ban meghatározott összeférhetetlenségi feltételre vonatkozóan

**A pályázat benyújtási határideje:** 2015. november 30.

**A pályázat elbírálási határideje:** 2015. december

**A pályázatokat zárt borítékban a bérigény megjelölésével az alábbi címen kell benyújtani:**

Törökszentmiklós Városi Önkormányzat 5200 Törökszentmiklós, Kossuth L. u. 135.

**A borítékon fel kell tüntetni**: „TM.GF. Kft. ügyvezető”

**A megbízás időtartama:** a Polgári Törvénykönyvről szóló 2013. évi V. tv. ( Ptk.) 3:114 §-a alapján a vezető tisztségviselő megbízatása 2 évre szól, a Munka Törvénykönyve hatálya alá tartozik

**Próbaidő tartama:** 6 hónap

A pályázatokat a Képviselő-testület Pénzügyi és Városfejlesztési Bizottsága véleményezi.

**A pályázattal kapcsolatban további felvilágosítást ad:**

Markót Imre polgármester

T: 56/590-421

A kiíró fenntartja a jogot a pályázat eredménytelenné nyilvánítására.